[{"text_idx": "#000000", "text": "Delegitaro de la brazila Partio de Laboristoj (PT, lau\u0306 la portugallingva mallongigo) kun 20 membroj atingis Pekinon nokte de la 12-a de junio por fari socipolitikan inters\u0302ang\u0302on kun la Komunista Partio de C\u0302inio (KPC\u0302). La vizito dau\u0306ros dek tagojn."}, {"text_idx": "#000001", "text": "Tiu estas la unua vizito de delegitaro de PT al C\u0302inio post la pandemio de KOVIM-19, kaj estas sinsekvo de kunlabora interkonsento inter PT kaj KPC\u0302, kies celo estas plifortigi socipolitikajn inters\u0302ang\u0302ojn."}, {"text_idx": "#000002", "text": "Dum la 10-taga vizito, la delegitaro de PT c\u0302eestos diversajn aktivaj\u0302ojn kaj politikajn debatojn, kaj partoprenos teknikajn vizitojn por koni surloke iniciatojn kaj politikojn de C\u0302inio."}, {"text_idx": "#000003", "text": "Lau\u0306 la sekretariejo pri eksterlandaj rilatoj de PT, reciproka kunlaboro inter PT kaj KPC\u0302 donos al la partio novajn manierojn rigardi la postulojn de la brazila popolo, inter aliaj politikaj celoj."}]